4. RAZRED, LIKOVNA UMETNOST, 30. 3. 2020, 6. 4. 2020

**KIPARSTVO : OBLIKOVANJE VELIKONOČNEGA ZAJČKA IN VELIKONOČNEGA JAJCA**

Kaj pomenita velikonočni zajec in velikonočno jajce? Ob veliki noči, najpomembnejšem krščanskem prazniku, ki opominja na dogodek Jezusovega križanja in njegovega vstajenja od mrtvih, pomislimo predvsem na pirhe in velikonočne zajce. Ta dva najpomembnejša velikonočna simbola imata svoj izvor, zgodovinski pomen in simbol v krščanski veri. ( Poglej v učbeniku ali delovnem zvezku za verouk.)

Vaša današnja likovna naloga: **S postopkom kaširanja narediti velikonočnega zajca in jajce.**

Kaj je **kaširanje**?

Kaširanje je tehnika lepljenja papirja na določeno podlago, sloj za slojem. Pri lepljenju uporabljamo škrobno lepilo. Kot osnovo za kaširanje najpogosteje potrebujemo balon (za jajčka), lahko pa jo naredimo iz zmečkanega časopisnega papirja (zajček). Pri balonu nastane na koncu votla osnova za figuro, saj balon odstranimo, ko je kaširana osnova dovolj trdna in suha.

**Potek dela:**

**1.** Najprej skuhajte lepilo. Uporabljamo škrobno lepilo, ki je okolju in uporabnikom najbolj prijazno. Rabili boste pomoč staršev.

**a) Priprava škrobnega lepila:**
Zmešamo 1 skodelico moke in 3 skodelice vode, da ni grudic. Zmes segrevamo na ognju in skozi ves čas mešamo, da se zgosti. Šele ohlajeno je primerno za delo.

b) Če imate doma dovolj **Mekol lepila** (lepilo za les na vodni osnovi), ga razredčite z vodo v razmerju 3 dl lepila + 1 dl vode.

**2**. Priprava odpadnih papirnatih gradiv. Pole papirja natrgajte na manjše koščke. Lažje bo vam lepiti.

3. Oblikovanje: Zaščitite mizo. Pripravite si posodico z lepilom in čopič. Iz več papirja oblikujte kepo, ki bo osnova za kaširanje. Če uporabljate balon, potem ga najprej premažite z lepilom, dodajte plast papirja, spet lepilo in papir … To ponavljate dokler niste zadovoljni z obliko. Potrebno bo malo vztrajnosti. Spomnite se oblikovanja z glinom. Počasi, z lepljenjem papirja oblikujte telo zajca ali jajce.

Ko se izdelek posuši, ga poljubno pobarvajte in okrasite. Naloga mora biti narejena do

7. aprila. Dodatne ideje za velikonočno ustvarjanje: <http://www2.arnes.si/~msgrom2/velikonocne_delavnice.ppt>